Trump vrea să se întâlnească cu Putin în Arabia Saudită. Ce spune despre poziția lui Zelenski: Ratingurile sale nu sunt foarte ridicate
Președintele american Donald Trump a anunțat miercuri că urmează să se întâlnească cu omologul său rus Vladimir Putin în Arabia Saudită, la puțin timp după ce a discutat la telefon cu acesta și au convenit să lanseze ”imediat” negocieri prin care să pună capăt Războiului din Ucraina, relatează AFP, preluată de News.ro. Președintele ucrainean a anunțat, la rândul său, că a discutat cu Trump despre planurile de pace, iar mai multe țări europene au anunțat că vor colabora cu Statele Unite pentru viitorul Ucrainei, relatează AFP, preluată de Agerpres.